8 Dibuka. Ho tloha ka 1914, batho ba Jehova ba ile ba naa ba hatisa dibuka tse fapaneng tse fetang 100 tse buang ka Bibele. Tse ding tsa dibuka tseo di ne di etseditswe ho kwetlisa bahweletsi hore e be basebetsi ba atlehang tshebeletsong. Anna Larsen ya dulang Denmark, ya nang le dilemo tse 70 e le mohweletsi, o re: “Jehova o ile a re thusa hore re be basebetsi ba atlehang tshebeletsong ka Sekolo sa Tshebeletso sa Puso ya Modimo le ka dibuka tse amanang le tshebeletso. Buka ya pele e ile ya e ba ya Theocratic Aid to Kingdom Publishers, e ileng ya lokollwa ka 1945. E ile ya latelwa ke “Equipped for Every Good Work,” e ileng ya hatiswa ka 1946. Hona jwale re na le buka ya Rua Molemo Thutong ea Sekolo sa Tšebeletso sa Puso ea Molimo e hatisitsweng ka 2001.” Ka sebele, Sekolo sa Tshebeletso sa Puso ya Modimo hammoho le dibuka tsa tshebeletso di re thusitse “hore re tshwanelehe ka ho lekaneng ho ba basebeletsi.” (2 Bakor. 3:5, 6) Na o se o ngodisitse Sekolong sa Tshebeletso sa Puso ya Modimo? Na o tla le buka ya Sekolo sa Tshebeletso beke le beke dibokeng e le hore o tsamaisane le molebedi wa sekolo nakong ya seboka sa sekolo? Haeba o etsa jwalo, o tla be o dumella Kreste ho o rupela hore o be mosuwe ya molemo.—2 Bakor. 9:6; 2 Tim. 2:15.